《西湖退省庵谒彭雪琴尚书赋呈 其一》
清代·宗源瀚

功成长揖寸心丹，荡寇归来尚据鞍。九转荣名尽辞职，三公虚据辄除官。

未须天上星辰履，已作山中宰相看。南岳西湖识臣意，每依斗柄望长安。

作者简介：（1834—1897）江苏上元人，字湘文。少佐幕，镇压太平军。光绪间历署浙江衢州、湖州、嘉兴、宁波等府。敏于吏治，兴修水利。官至温处道。长于文学，尤精舆地。有《浙江舆图》、《颐情馆集》等。